จัดทัพ 19 หุ้นเด็ด SET ยังไม่พ้นช่วงปรับฐาน
ดัชนีหุ้นไทย (SET) วันนี้ยังอยู่ในช่วงปรับฐาน ดัชนีอาจลงต่อซึ่งเป็นแรงขายคงค้างจากวานนี้ อย่างไรก็ตามมีโอกาสปรับขึ้นได้ในช่วงบ่าย ซึ่งตลาดลงเป็นโอกาสเข้าเก็บหุ้นที่บริเวณ 1,670 จุด
21 ต.ค. 2560

ข่าวหุ้นธุรกิจออนไลน์รายงาน เช้านี้ ณ เวลา 9.45 น. ค่าเงินบาทอยู่ที่ 33.13 บาทต่อเหรียญ ด้านตลาดหุ้นเอเชียแกว่งตัวทั้งในแดนบวกและแดนลบ โดยภาวะซื้อขายเป็นไปอย่างไร้ทิศทาง หลังดัชนีดาวโจนส์ตลาดหุ้นนิวยอร์กแม้จะปิดทำนิวไฮได้อีกครั้งเมื่อคืนนี้ แต่เคลื่อนไหวอยู่ในแดนลบเกือบตลอดทั้งวัน ขณะที่หุ้นยุโรปร่วงลงจากสถานการณ์การเมืองในสเปน
นักวิเคราะห์มองดัชนีหุ้นไทย (SET) วันนี้ยังอยู่ในช่วงปรับฐาน ดัชนีอาจลงต่อซึ่งเป็นแรงขายคงค้างจากวานนี้ อย่างไรก็ตามมีโอกาสปรับขึ้นได้ในช่วงบ่าย ซึ่งตลาดลงเป็นโอกาสเข้าเก็บหุ้นที่บริเวณ 1,670 จุด หุ้นเด่นเลือก PTTEP, PS, AP, AMATA, AOT, BCP, CPALL, HMPRO, KBANK, KKP, PTTGC, WHA, BANPU, BBL, BDMS, KTB, MINT, LH และ SPALI
นายประกิต สิริวัฒนเกตุ ผู้อำนวยการฝ่ายวิจัยหลักทรัพย์ บล.กสิกรไทย เปิดเผยถึงตลาดหุ้นไทยเช้านี้ (20 ต.ค.) อาจจะลงต่อซึ่งเป็นแรงขายคงค้างจากวานนี้ แต่น่าจะปรับขึ้นได้ในช่วงบ่าย ซึ่งตลาดลงเป็นโอกาสเข้าเก็บหุ้นที่บริเวณ 1,670 จุด ขณะเดียวกันแรงขายของนักลงทุนต่างชาติซาลง และยังเห็นการลงทุนในตลาด Futures รวมทั้งคาดหวังเม็ดเงินจาก LTF ปลายปีอีกราว 4 หมื่นล้านบาท ให้กรอบแนวรับที่ 1,650 จุด แนวต้านที่ 1,700 จุด แนะลงทุนหุ้น PTTEP CPALL และ PS
บล.ธนชาต ระบุในบทวิเคราะห์ (20 ต.ค.) แม้ช่วงเปิดตลาด อาจเหลือแรงขาย block trade ที่คงค้างอีกบ้าง แต่ยังไม่เปลี่ยนมุมมองระยะสัปดาห์ว่า SET จะขึ้นไปทดสอบ 1,740 จุด และมองการปรับลงของ SET เป็นโอกาสในการ “เลือกซื้อ” หุ้นพื้นฐานดี อย่างไรก็ตาม ภาพเทคนิคระยะสั้นที่ดูแย่ลงจากแท่งเทียนรูปแบบ bearish engulfing ในกราฟสัปดาห์ และ morning star ในกราฟเดือน แนะนำ “trailing stop” ลดพอร์ตในส่วน trading กรณีที่ SET หลุดแนวรับ 1,668 จุดลงมา
“เลือกซื้อสะสม” หุ้นที่ 1) มีธุรกรรม blocktrade ที่ปรับตัวลงแรงเมื่อวาน แต่พื้นฐานดีมีเรื่องราว เช่น AP, AMATA, AOT, BCP, CPALL, HMPRO, KBANK, KKP, PTTGC, WHA 2) หุ้นพื้นฐานดี ที่ปรับตัวลงแรง ส่งผลให้ผลตอบแทนนับตั้งแต่ 25 ส.ค. ลดลงเหลือน้อยกว่า 5% เช่น BANPU BBL BBL BDMS KTB MINT LH และ SPALI
บล.แอพเพิล เวลธ์ ระบุในบทวิเคราะห์ (20 ต.ค.) จากแรงกดดันระดับ NPL ของกลุ่มธนาคารพาณิขย์ที่ยังไม่นิ่ง ส่งผลให้ดัชนี SET ยังอยู่ในช่วงปรับฐาน โดยวางแนวรับที่ 1,650 – 1,660 จุด (Forward P/E ที่ 16.40 – 16.50 เท่า) แนะนำซื้อทยอยซื้อหุ้นกลุ่ม Big Cap เช่น ธนาคาร, พลังงาน, ค้าปลีก หากดัชนีปรับฐานลงสู่ระดับแนวรับดังกล่าว